sukhrobnurali/uzbek-legal-corpus huggingface dataset:
OʻZBEKISTON RESPUBLIKASI VAZIRLAR MAHKAMASINING “XIZMAT TURAR JOYLARI BERISH TARTIBI TOʻGʻRISIDAGI NIZOMNI TASDIQLASH HAQIDA” 2000-YIL 27-YANVARDAGI 24-SON QARORIGA OʻZGARTIRISH VA QOʻSHIMCHALAR KIRITISH TOʻGʻRISIDA
(resolution, 2021-02-22)

Vazirlar Mahkamasi qaror qiladi: Oʻzbekiston Respublikasi Vazirlar Mahkamasining “Xizmat turar joylari berish tartibi toʻgʻrisidagi Nizomni tasdiqlash haqida” 2000-yil 27-yanvardagi 24-son qaroriga (Oʻzbekiston Respublikasi QT, 2000-y., 1-son, 7-modda) ilovaga muvofiq oʻzgartirishlar va qoʻshimcha kiritilsin. 1. Qarorning 4-bandidagi “Oʻzbekiston Respublikasi Bosh vazirining oʻrinbosari B.S.Hamidov” soʻzlari “Oʻzbekiston Respublikasi Bosh vazirining birinchi oʻrinbosari K.N.Toʻlaganov” soʻzlari bilan almashtirilsin. 2. 2-ilovada: — 14-banddagi “va professional yongʻindan saqlash” soʻzlari “qoʻriqlash va professional yongʻin xavfsizligi” soʻzlari bilan almashtirilsin; — 16 va 17-bandlar quyidagi tahrirda bayon qilinsin: “16. Oʻzbekiston Respublikasi ichki ishlar organlarining jazolarni ijro etish muassasalarining boshliqlari va boshliq oʻrinbosarlari. 17. Ichki ishlar organlarining xizmat koʻrsatiladigan uchastka hududidagi profilaktika boʻyicha inspektorlari”. — ilovaga quyidagi mazmundagi 22-band qoʻshilsin: “22. Qishloq joylardagi aloqa boʻlimlarining boshliqlari va boshliq oʻrinbosarlari”.
QORAQALPOGʻISTON RESPUBLIKASI VA XORAZM VILOYATIDA QOʻShIMChA RAVIShDA ShOLI EKISh TOʻGʻRISIDA
(resolution, 2021-02-22)

Amudaryo etagida suv miqdorining koʻpayishini va joriy yilda Tuyamoʻyin suv omborida suv zaxirasining yetarli hajmda toʻplanishini hisobga olib hamda yer va mehnat resurslaridan oqilona foydalanish maqsadida Vazirlar Mahkamasi qaror qiladi: 1. Oʻzbekiston Respublikasi Makroiqtisodiyot va statistika vazirligi, Qishloq va suv xoʻjaligi vazirligi, Qoraqalpogʻiston Respublikasi Vazirlar Kengashi hamda Xorazm viloyati hokimligining 2002-yil hosili uchun ilovaga* muvofiq qoʻshimcha ravishda sholi ekish toʻgʻrisidagi taklifi qabul qilinsin. 2. “Oʻzdonmahsulot” korporatsiyasi Qoraqalpogʻiston Respublikasi va Xorazm viloyatining sholikorlik xoʻjaliklarini serhosil va rayonlashtirilgan sholi navlarining konditsiyali urugʻlari bilan zarur miqdorda taʼminlasin. Qoraqalpogʻiston Respublikasi Vazirlar Kengashi va Xorazm viloyati hokimligi bilan birgalikda bir hafta muddatda: qoʻshimcha ravishda sholi ekish hajmlarini sholikorlik xoʻjaliklariga yetkazsin; ekishni va ekinlarni parvarish qilish agrotexnika tadbirlarini oʻz vaqtida oʻtkazish boʻyicha zarur tashkiliy va iqtisodiy chora-tadbirlarni amalga oshirsin; qoʻshimcha ravishda tovar sholi xarid qilish yuzasidan kontraktatsiya shartnomalari tuzishni tugallasin. 3. Mazkur qarorning bajarilishini nazorat qilish Oʻzbekiston Respublikasi Prezidentining Davlat maslahatchisi I.H. Joʻrabekov va Oʻzbekiston Respublikasi Bosh vazirining oʻrinbosari N.S. Yusupov zimmasiga yuklansin.
ELEKTR ENERGIYASINI DEKLARATSIYALASHNI SODDALASHTIRISH TOʻGʻRISIDA
(resolution, 2002-05-23)

Suv-energetika resurslaridan oqilona foydalanish toʻgʻrisidagi hukumatlararo bitimlarning bajarilishini taʼminlash hamda bojxona nazorati va statistikasini yanada takomillashtirish maqsadida Vazirlar Mahkamasi qaror qiladi: 1. “Oʻzbekenergo” davlat-aksiyadorlik kompaniyasiga 2002-yildan boshlab hukumatlararo bitimlarga binoan yetkazib beriladigan elektr energiyasini deklaratsiyalashni uni yetkazib berish oyining oxirgi kunida Markaziy bank tomonidan belgilangan valyuta kursi boʻyicha har oyda hamda shartnoma (kontrakt)larni Tashqi iqtisodiy aloqalar vazirligida roʻyxatdan oʻtkazmasdan amalga oshirishga ruxsat berilsin. 2. Oʻzbekiston Respublikasi Davlat bojxona qoʻmitasi: elektr energiyasi oʻtkazilishining bojxona rasmiylashtiruvini bojxona toʻlovlari (bojxona rasmiylashtiruvi uchun yigʻimlardan tashqari) undirmasdan amalga oshirsin; elektr energiyasining oʻtkazilishini deklaratsiyalash chogʻida “Oʻzbekenergo” davlat-aksiyadorlik kompaniyasi tomonidan yukka doir bojxona deklaratsiyasini toʻldirishning soddalashtirilgan tartibini belgilasin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari V.Yu.Atayev zimmasiga yuklansin.
SAVDO VA UMUMIY OVQATLANISh SOHASIDA SOLIQQA TORTISh TIZIMINI YaNADA TAKOMILLAShTIRISh TOʻGʻRISIDA
(decree, 2010-12-28)

Savdo va umumiy ovqatlanish sohasida band boʻlgan yuridik va jismoniy shaxslarni soliqqa tortish tizimini yanada soddalashtirish va tartibga solish, budjetga soliqlar tushumi toʻliq yigʻilishini taʼminlash maqsadida: 3. Ulgurji va chakana savdo, umumiy ovqatlanish korxonalari uchun bojxona toʻlovlari, davlat poshlinalari, savdo qilish huquqi uchun yigʻim, shu jumladan tovarlarning ayrim turlari bilan savdo qilish huquqini beradigan litsenziya yigʻimlari, shuningdek davlatning maqsadli jamgʻarmalariga ajratmalar toʻlashning amaldagi tartibi saqlab qolinsin. 4. Oʻzbekiston Respublikasi Adliya vazirligi bir oy muddatda amaldagi qonun hujjatlari va normativ-huquqiy hujjatlarga mazkur Farmondan kelib chiqadigan oʻzgartirish va qoʻshimchalar kiritish toʻgʻrisidagi takliflarni Vazirlar Mahkamasiga taqdim etsin. Bunda soliqqa tortish tizimini oʻzgartirish va soliqlar stavkasini indekslash bilan bogʻliq oʻzgarishlar, shuningdek yuridik va jismoniy shaxslarning ayrim faoliyat turlarini amalga oshirishdan oladigan daromadlariga qatʼiy belgilangan soliqning joriy etilishi tadbirkorlik, shu jumladan kichik va xususiy biznes subyektlarining faoliyati uchun nisbatan noqulay shart-sharoitni vujudga keltiruvchi omillar emasligi nazarda tutilsin. 5. Oʻzbekiston Respublikasi Vazirlar Mahkamasi oʻn kun muddat ichida ushbu Farmonni ijro etish yuzasidan qaror qabul qilsin.
OʻZBEKISTON RESPUBLIKASI PREZIDENTINING BAʼZI FARMONLARIGA OʻZGARTIRISh VA QOʻShIMChALAR KIRITISh TOʻGʻRISIDA
(decree, 2008-03-28)

Xalqaro valyuta fondi bilan imzolangan iqtisodiy va moliyaviy siyosat toʻgʻrisidagi Memorandumga muvofiq hamda iqtisodiyotni yanada erkinlashtirish, tashqi iqtisodiy sohada va bank tizimida iqtisodiy islohotlarni chuqurlashtirish maqsadida: 2. “Tovarlar (ishlar, xizmatlar) eksportini ragʻbatlantirish boʻyicha qoʻshimcha chora-tadbirlar toʻgʻrisida” Oʻzbekiston Respublikasi Prezidentining 1997-yil 10-oktabrdagi PF-1871-son Farmoni 4-ilovasidagi “6. Quruq sut (Tashqi iqtisodiy faoliyat TN boʻyicha kodi — 0402 10 — 0402 21)”, “7. Choy xom-ashyosi, choy (0902)” va “9. Etil spirti (2207)” satrlari chiqarib tashlansin. 3. Ushbu Farmonning ijrosini nazorat qilish Oʻzbekiston Respublikasi Bosh vaziri Oʻ.T. Sultonov va Oʻzbekiston Respublikasi Markaziy banki Raisi F.M. Mullajonov zimmalariga yuklatilsin.
IJTIMOIY KOʻNIKMA MARKAZLARI FAOLIYATINI TAKOMILLAShTIRISh TOʻGʻRISIDA
(resolution, 2018-05-04)

Voyaga etmaganlar va yoshlar oʻrtasida tashkiliy-tarbiyaviy ishlar samaradorligini oshirish, yoshlarning boʻsh vaqtlarini mazmunli oʻtkazish, ijtimoiy muhofazaga muhtoj shaxslarda ijobiy dunyoqarashni shakllantirish, ularning hayotga moslashuvini taʼminlash va Ijtimoiy koʻnikma markazlari faoliyatini takomillashtirish maqsadida Vazirlar Mahkamasi qaror qiladi: 1. Militsiya tayanch punktlari infratuzilmasini hamda Ijtimoiy koʻnikma markazlarining faoliyatini takomillashtirish boʻyicha 2002-2003-yillarda amalga oshiriladigan tadbirlar rejasi 1-ilovaga muvofiq tasdiqlansin. 2. Militsiya tayanch punktlari infratuzilmasini takomillashtirish boʻyicha muvofiqlashtirish komissiyasining tarkibi 2-ilovaga* muvofiq tasdiqlansin. 3. Oʻzbekiston Respublikasi Ichki ishlar vazirligi, Xalq taʼlimi vazirligi, Oliy va oʻrta maxsus taʼlim vazirligining Oʻrta maxsus, kasb-hunar taʼlimi markazi hamda Sogʻliqni saqlash vazirligi bilan birgalikda ixtisoslashtirilgan yopiq turdagi taʼlim muassasalarining faoliyatini oʻrganib, ularni rivojlantirish boʻyicha ikki oy muddatda asoslangan takliflar kiritsinlar. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari H. Karomatov va Ichki ishlar vaziri Z. Almatov zimmasiga yuklansin.
“BANKLARNI ROʻYXATGA OLISh VA ULARGA LITSENZIYA BERISh TARTIBI TOʻFRISIDA”GI NIZOMGA OʻZGARTIRISh VA QOʻShIMChALAR KIRITISh TOʻFRISIDA
(resolution, 2009-10-18)

“Oʻzbekiston Respublikasining Markaziy banki toʻgʻrisida”gi Oʻzbekiston Respublikasi Qonunining 3, 7, 17 va 51-moddalariga asosan hamda Oʻzbekiston Respublikasi Prezidentining “Pul massasi oʻsishini cheklash va moliya intizomiga rioya etish masʼuliyatini oshirish chora-tadbirlari toʻgʻrisida”gi 2002-yil 30-martdagi PF-3047-sonli Farmonining 7-bandi ijrosini taʼminlash maqsadida, Markaziy bank Boshqaruvi qaror qiladi: 1. 1998-yil 9-noyabrdagi 22-sonli “Banklarni roʻyxatga olish va ularga litsenziya berish tartibi toʻgʻrisida”gi Nizomga (Adliya vazirligida 1999-yil 11-fevralda 630-son bilan roʻyxatga olingan) 1-ilovaga muvofiq 5-sonli oʻzgartirish kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilganidan oʻn kun oʻtgach kuchga kiritilsin. 1. Kirish qismidagi “boshqa qonunlarini hamda qonun hujjatlariga muvofiq” soʻzlarini “Oʻzbekiston Respublikasi Prezidentining 2002-yil 30-martdagi PF-3047-sonli “Pul massasi oʻsishini cheklash va moliya intizomiga rioya etish masʼuliyatini oshirish chora-tadbirlari toʻgʻrisida”gi Farmoni, (Oʻzbekiston Respublikasi Qonun hujjatlari toʻplami, 2002-yil, 5-6-son, 38-modda) va boshqa qonun hujjatlariga muvofiq” soʻzlari bilan oʻzgartirilsin. 2. 5.9-bandining birinchi xatboshisi quyidagi tahrirda bayon etilsin: “Xususiy bank ustav kapitalining eng kam miqdori 1,25 mln. AQSh dollari miqdorida belgilanadi va faoliyatining dastlabki uch yili davomida oʻzgartirilmaydi”.
“TIJORAT BANKLARI KAPITALINING yetarligiga QOʻYILADIGAN TALABLAR TOʻGʻRISIDA”GI NIZOMGA OʻZGARTIRIShlar KIRITISh HAQIDA
(resolution, 2015-10-13)

Oʻzbekiston Respublikasi “Oʻzbekiston Respublikasining Markaziy banki toʻgʻrisida”gi Qonunining 3, 7, 17 va 51-moddalariga asosan hamda Oʻzbekiston Respublikasi Prezidentining “Pul massasi oʻsishini cheklash va moliya intizomiga rioya etish masʼuliyatini oshirish chora-tadbirlari toʻgʻrisida”gi 2002-yil 30-martdagi PF-3047-sonli farmonining 7-bandi ijrosini taʼminlash maqsadida, Markaziy bank Boshqaruvi qaror qiladi: 1. 2000-yil 26-apreldagi 420-sonli “Tijorat banklari kapitalining yetarliligiga qoʻyiladigan talablar toʻgʻrisidagi” Nizomga (Adliya vazirligidan 2000-yil 25-iyulda 949-son bilan roʻyxatga olingan) 1-ilovaga muvofiq 2-sonli oʻzgartirish kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilganidan oʻn kun oʻtgach kuchga kiritilsin. 1. 1.1-band quyidagi mazmunda bayon etilsin: “1.1 Ushbu Nizom Oʻzbekiston Respublikasining “Oʻzbekiston Respublikasi Markaziy banki toʻgʻrisida”, “Banklar va bank faoliyati toʻgʻrisida”gi qonunlari, Oʻzbekiston Respublikasi Prezidentining 2002-yil 30-martdagi PF-3047-sonli “Pul massasi oʻsishini cheklash va moliya intizomiga rioya etish masʼuliyatini oshirish chora-tadbirlari toʻgʻrisida”gi Farmoni, (2002-yildagi 5-6-sonli Oʻzbekiston Respublikasi Qonun hujjatlari toʻplamining 38-moddasi), va boshqa qonun hujjatlariga muvofiq ishlab chiqilgan boʻlib, tijorat banklarining kapital yetarliligiga boʻlgan talablarning tartibini oʻrnatadi”. 2. 3.1-bandining beshinchi xatboshisi quyidagi tahrirda bayon etilsin: “Xususiy banklar uchun — 1,25 mln. AQSh dollari ekvivalentida”.
OʻRTA MAXSUS, KASB-HUNAR TAʼLIMI TIZIMI RAHBARLAR TARKIBINI, PEDAGOG VA MUHANDIS-PEDAGOG KADRLARNI ATTESTATSIYADAN OʻTKAZISh TOʻGʻRISIDAGI NIZOMGA OʻZGARTIRIShLAR KIRITISh HAQIDA
(resolution, 2005-04-07)

Oʻzbekiston Respublikasi Vazirlar Mahkamasining 1998-yil 11-martdagi 109-son “Davlat test markazi tarkibida Kadrlar tayyorlash sifatini nazorat qilish, pedagog kadrlar va taʼlim muassasalari attestatsiyasi boshqarmasini tashkil etish toʻgʻrisida”gi qaroriga muvofiq Boshqarma zimmasiga yuklatilagan vazifalarni toʻliq amalga oshirish va attestatsiya jarayonini takomillashtirish maqsadida Oʻzbekiston Respublikasi Oliy va oʻrta maxsus taʼlim vazirligi Oʻrta maxsus, kasb-hunar taʼlimi markazi, Oʻzbekiston Respublikasi Vazirlar Mahkamasi huzuridagi Davlat test markazi va Oʻzbekiston Respublikasi Mehnat va aholini ijtimoiy muhofaza qilish vazirligi qaror qiladi: 1. “Oʻrta maxsus, kasb-hunar taʼlimi tizimi rahbarlar tarkibini, pedagog va muhandis-pedagog kadrlarni attestatsiyadan oʻtkazish toʻgʻrisida Nizom”ga (roʻyxat raqami 1094, 4.01.2002-y.) ilovaga muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kundan keyin kuchga kiradi. 1. 6-bandda “oʻrta maxsus, kasb-hunar taʼlimi hududiy boshqarmasining” soʻzlari “Davlat test markazining” soʻzlari bilan almashtirilsin. 2. 7-bandda “Komissiya raisi Boshqarma ekspertlaridan, kotibi Oʻzbekiston Respublikasi Oliy va oʻrta maxsus taʼlim vazirligi Oʻrta maxsus, kasb-hunar taʼlimi markazi (Markaz) mutaxassislaridan tayinlanadi” soʻzlari “Komissiya raisi va kotibi Boshqarma ekspertlaridan, komissiya raisining oʻrinbosari esa Oʻzbekiston Respublikasi Oliy va oʻrta maxsus taʼlim vazirligi Oʻrta maxsus, kasb-hunar taʼlimi markazi (Markaz) mutaxassislaridan tayinlanadi” soʻzlari bilan almashtirilsin.
NUKUS ShAHRINING 70 YILLIGINI NIShONLAShGA TAYYORGARLIK KOʻRISh TOʻGʻRISIDA
(resolution, 2021-02-22)

Nukus shahrining Oʻzbekiston Respublikasi ijtimoiy-iqtisodiy rivojlanishida va madaniy hayotidagi alohida ahamiyatini hisobga olib hamda Nukus shahrining tashkil topganiga 70 yil toʻlishi munosabati bilan Vazirlar Mahkamasi qaror qiladi: 1. Qoraqalpogʻiston Respublikasi Joʻqorgʻi Kengesi va Vazirlar Kengashining 2002-yilning noyabr oyida Nukus shahrining 70 yilligini keng nishonlash toʻgʻrisidagi takliflari qabul qilinsin. Nukus shahrining 70 yilligini nishonlashga tayyorgarlik koʻrish va uni oʻtkazish Respublika tashkiliy qoʻmitasi tarkibi va tadbirlar rejasi 1, 2-ilovalarga muvofiq tasdiqlansin. 2. Qoraqalpogʻiston Respublikasi Vazirlar Kengashi, “Oʻzbekiston havo yoʻllari” milliy aviakompaniyasi, “Oʻzbekneftgaz” milliy xolding kompaniyasi, Oʻzbekiston Respublikasi Qishloq va suv xoʻjaligi vazirligi, “Oʻzavtoyoʻl” davlat konserni, “Oʻzpaxtasanoat” uyushmasi, “Oʻzbekiston temir yoʻllari” davlat-aksiyadorlik kompaniyasi 3-ilovaga muvofiq tadbirlarni oʻz mablagʻlari va 2002-yil uchun ajratilgan kapital qoʻyilmalar limitlari hisobiga amalga oshirsinlar. 3. Oʻzbekiston Respublikasi Makroiqtisodiyot va statistika vazirligi, Moliya vazirligi 2002-yilda Qoraqalpogʻiston Respublikasi Vazirlar Kengashiga: 2002-yil uchun tasdiqlangan respublika investitsiya dasturida “boshqa buyurtmachilar” boʻyicha nazarda tutilgan limitni tegishli ravishda kamaytirish hisobiga sanʼat muzeyi qurilishini tugallashga va amfiteatr qurilishiga 870 mln soʻm miqdorida, 1-respublika kasalxonasini rekonstruksiya qilishning birinchi navbatini amalga oshirishga Oʻzbekiston Respublikasi Vazirlar Mahkamasining zaxira jamgʻarmasi hisobiga 350 mln soʻm miqdorida kapital qoʻyilmalarning qoʻshimcha limitini ajratsinlar. 4. “Oʻzteleradio” kompaniyasi Oʻzbekiston Milliy axborot agentligi va ommaviy axborot vositalari Nukus shahrining 70 yilligi nishonlanishiga tayyorgarlik koʻrish va uni oʻtkazish keng yoritilishini taʼminlasinlar. 5. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari K.N. Toʻlaganov va Oʻzbekiston Respublikasi Bosh vazirining oʻrinbosari H.S. Karomatov zimmasiga yuklansin.
JISMONIY SHAXSLAR TOMONIDAN OʻZBEKISTON RESPUBLIKASI HUDUDIGA TOVARLAR OLIB KELINISHINI TARTIBGA SOLISH TOʻGʻRISIDA
(resolution, 2022-04-05)

Jismoniy shaxslar tomonidan Oʻzbekiston Respublikasi hududiga tovarlar olib kelinishini tartibga solish va ular yuklarini bojxonada rasmiylashtirish tartibini soddalashtirish maqsadida Vazirlar Mahkamasi qaror qiladi: 5. Oʻzbekiston Respublikasi Davlat bojxona qoʻmitasi: Oʻzbekiston Respublikasi Moliya vazirligi, Davlat soliq qoʻmitasi va Adliya vazirligi bilan birgalikda tovarlarning xususiyatidan, miqdoridan va ularning Oʻzbekiston Respublikasi bojxona chegarasi orqali olib oʻtilishi darajasidan kelib chiqib tovarlarning olib kelinishi maqsadini aniqlash tartibini bir oy muddatda ishlab chiqsin; Oʻzbekiston Respublikasi Davlat soliq qoʻmitasi bilan birgalikda bir oy muddatda olib chiqilgan va olib kirilgan tovarlar hajmlarining bojxona organlarida elektron hisobga olinishi tizimini ishlab chiqsin va joriy etsin (maʼlumotlar har chorakda soliq organlariga berilgan holda). 6. Davlat soliq qoʻmitasining mansabdor shaxslariga: a) tadbirkorlik subyektlari faoliyatida oʻtkaziladigan tekshiruvlarni muvofiqlashtirish boʻyicha vakolatli organ bilan kelishgan holda, import qiluvchi jismoniy shaxslarda tijorat faoliyati uchun moʻljallangan tovarlarning Oʻzbekiston Respublikasi hududiga olib kelinishini hamda bojxona toʻlovlari toʻlanganligini tasdiqlovchi hujjatlar mavjudligini tekshirish huquqi berilsin. Koʻrsatib oʻtilgan hujjatlar mavjud boʻlmagan taqdirda, tovar qonunchilikda belgilangan tartibda davlat daromadiga oʻtkaziladi; b) ishonchli maʼlumotlar mavjud boʻlgan taqdirda, tadbirkorlik subyektlari faoliyatida oʻtkaziladigan tekshiruvlarni muvofiqlashtirish boʻyicha vakolatli organni xabardor qilgan holda: tegishli ruxsatnomalarsiz, qalbaki aksiz markasi bilan yoki aksiz markasiz ishlab chiqarilgan yoki sotilayotgan alkogol va tamaki mahsulotlarini qonunchilikda belgilangan tartibda olib qoʻyish; taqiqlangan tovarlarni (xizmatlarni) ishlab chiqarish va sotish holatlarini bartaraf etish boʻyicha tezkor tadbirlar oʻtkazish huquqi berilsin. Bunda mazkur bandning bajarilishi natijalari toʻgʻrisida har chorakda Oʻzbekiston Respublikasi Vazirlar Mahkamasiga axborot taqdim etilsin. 8. Oʻzbekiston Respublikasi Adliya vazirligi manfaatdor vazirliklar va idoralar bilan birgalikda qonun hujjatlariga mazkur qarordan kelib chiquvchi oʻzgartirish va qoʻshimchalar toʻgʻrisida bir oy muddatda Vazirlar Mahkamasiga taklif kiritsin. 9. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin.
IKKINChI JAHON URUShI QATNAShChILARINI RAGʻBATLANTIRISh TOʻGʻRISIDA
(resolution, 2022-07-22)

Umumxalq bayrami — 9-may — Xotira va qadrlash kuni oʻtkazilishi, shuningdek 1941—1945-yillardagi Ikkinchi jahon urushida fashizm ustidan qozonilgan Gʻalabaning 57 yilligi munosabati bilan va urush qatnashchilarini moddiy ragʻbatlantirish maqsadida Vazirlar Mahkamasi qaror qiladi: 1. Ikkinchi jahon urushi nogironlari va qatnashchilariga 9000 (toʻqqiz ming) soʻm miqdorida bir yoʻla beriladigan pul mukofoti belgilansin. 2. Ushbu qarorni roʻyobga chiqarish bilan bogʻliq sarf-xarajatlar respublika budjeti hisobidan amalga oshirilsin. 3. Oʻzbekiston Respublikasi Moliya vazirligi, Markaziy banki, Mehnat va aholini ijtimoiy muhofaza qilish vazirligi, Mudofaa vazirligi, Ichki ishlar vazirligi, Davlat chegaralarini himoya qiluvchi qoʻmita va Milliy xavfsizlik xizmati mazkur pul mukofotlarining tantanali va bayramona vaziyatda toʻlanishini taʼminlasinlar. 4. Qoraqalpogʻiston Respublikasi Vazirlar Kengashiga, viloyatlar va Toshkent shahar hokimliklariga Madaniyat ishlari vazirligi, Mudofaa vazirligi, Badiiy akademiya, Xotin-qizlar qoʻmitasi, “Maʼnaviyat va maʼrifat” jamoatchilik markazi, “Nuroniy”, “Mahalla” jamgʻarmalari hamda boshqa jamoat tashkilotlari bilan birgalikda Vatanimiz erkinligi va shaʼni himoyachilarini sharaflashga bagʻishlangan maxsus uchrashuvlar va maʼrifiy-badiiy kechalar oʻtkazish topshirilsin.
OʻZBEKISTON RESPUBLIKASI VAZIRLAR MAHKAMASINING AYRIM QARORLARINI OʻZ KUCHINI YOʻQOTGAN DEB HISOBLASH TOʻGʻRISIDA
(resolution, 2024-05-07)

Oʻzbekiston Respublikasi Prezidentining “Temir yoʻl transportini monopoliyadan chiqarish va aksiyalashtirish chora-tadbirlari toʻgʻrisida” 2001-yil 2-martdagi PF-2815-son Farmoniga muvofiq “Oʻzbekiston temir yoʻllari” davlat-aksiyadorlik kompaniyasining ochiq aksiyadorlik jamiyatiga aylantirilishi munosabati bilan Vazirlar Mahkamasi qaror qiladi: Quyidagilar: Oʻzbekiston Respublikasi Vazirlar Mahkamasining “Oʻzbekiston temir yoʻllari” davlat-aksionerlik kompaniyasining Ustavini, “Oʻzbekiston temir yoʻllari” davlat-aksionerlik kompaniyasi xodimlari intizomi toʻgʻrisidagi Nizomni va “Oʻzbekiston temir yoʻllari” davlat-aksionerlik kompaniyasi shaxsiy tarkibining formali kiyim-boshi toʻgʻrisidagi Nizomni tasdiqlash haqida” 1995-yil 3-iyuldagi 249-son qarori 1-bandining ikkinchi va uchinchi xatboshilari, shuningdek mazkur qarorga 1 va 2-ilovalar; Oʻzbekiston Respublikasi Vazirlar Mahkamasining “Oʻzbekiston temir yoʻllari” davlat-aksiyadorlik temir yoʻl kompaniyasi Ustaviga qoʻshimchalar kiritish toʻgʻrisida” 2000-yil 22-iyundagi 240-son qarori oʻz kuchini yoʻqotgan deb hisoblansin.
OʻZBEKISTON RESPUBLIKASI HUKUMATINING AYRIM QARORLARIGA QOʻSHIMCHA VA OʻZGARTIRISHLAR KIRITISH TOʻGʻRISIDA
(resolution, 2026-02-08)

Vazirlar Mahkamasi qaror qiladi: Oʻzbekiston Respublikasi Hukumatining ilovaga muvofiq ayrim qarorlariga qoʻshimchalar va oʻzgartirishlar kiritilsin. 6. Vazirlar Mahkamasining 1996-yil 11-apreldagi 143-son qarori bilan tasdiqlangan Oʻzbekiston Respublikasi Favqulodda vaziyatlar vazirligi toʻgʻrisida Nizomning 5-bandi quyidagi mazmundagi xat boshi bilan toʻldirilsin: “xavfli yuklar, qurol-yarogʻlar, harbiy texnika, harbiy mol-mulklar, portlovchi moddalar va buyumlar, shuningdek harbiy tarkiblar tranziti chogʻida qonunchilikka muvofiq xulosalar beradi va nazoratni amalga oshiradi”.
TOSHKENT SHAHAR QURILISH KOMPLEKSINI BOSHQARISHNI TAKOMILLASHTIRISH MASALALARI TOʻGʻRISIDA
(resolution, 2017-06-12)

Kapital qurilishni boshqarishning tashkiliy tuzilmasini yanada takomillashtirish, Toshkent shahar qurilish tashkilotlari faoliyatini muvofiqlashtirish samaradorligini oshirish, pudrat ishlari bozorini shakllantirish va rivojlantirish maqsadida Vazirlar Mahkamasi qaror qiladi: 1. Toshkent shahar pudrat qurilish tashkilotlari va qurilish industriyasi korxonalari “Toshkentqurilish” qurilish uyushmasi muassislarining uyushmani tugatish toʻgʻrisidagi taklifi qabul qilinsin. 2. “Toshkentqurilish” qurilish uyushmasini tugatish boʻyicha tugatish komissiyasi tarkibi 1-ilovaga* muvofiq tasdiqlansin. Tugatish komissiyasi 2 oy muddatda “Toshkentqurilish” uyushmasini tugatish, shuningdek uning majburiyatlari va talablari masalalarini hal etish ishlarini qonun hujjatlarida belgilangan tartibda tashkil etsin. 4. Toshkent shahar hokimligi: Departamentning mulkchilik shakllaridan qatʼi nazar, shaharning qurilish kompleksi pudrat qurilish tashkilotlari, qurilish industriyasi, mexanizatsiyalash va transport korxonalari bilan shartnoma asosidagi oʻzaro munosabatlari tartibini nazarda tutuvchi Qurilish va investitsiya dasturlari departamenti toʻgʻrisidagi Nizomni bir oy muddatda ishlab chiqsin va Oʻzbekiston Respublikasi Vazirlar Mahkamasining Qurilish, qurilish materiallari sanoati, uy-joy-kommunal xoʻjaligi, transport va aloqa kompleksi bilan kelishgan holda belgilangan tartibda tasdiqlasin; Toshkent shahar hokimligining budjetdan tashqari jamgʻarmalarini koʻrsatib oʻtilgan Departamentni moliyalash manbai etib belgilasin. 5. Vazirlar Mahkamasining “Viloyatlar va Toshkent shahar hokimliklari apparati tuzilmasini takomillashtirish toʻgʻrisida” 1997-yil 17-iyundagi 301-son qaroriga 2-ilovaga tegishli oʻzgartirishlar kiritilsin. 6. Vazirlar Mahkamasining “Toshkentuyjoyinvestqurilish” Toshkent moliya-qurilish korporatsiyasini tugatish chora-tadbirlari toʻgʻrisida” 2000-yil 13-apreldagi 145-son qarorining 3 va 4-bandlari oʻz kuchini yoʻqotgan deb hisoblansin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari K.N.Toʻlaganov va Toshkent shahar hokimi R.M.Shoabdurahmonov zimmasiga yuklansin.